पेट्रोल-डीजल की बढ़ती कीमतों के खिलाफ कांग्रेस ने 10 सितम्बर को भारत बंद का ऐलान किया है। कांग्रेस की अगुवाई में अन्य विपक्षी दल भी इसमें शामिल होंगे। कांग्रेस अन्य दलों से बातचीत कर रही है। कांग्रेस का कहना है कि मोदी सरकार ने पिछले साढ़े चार साल में पेट्रोल डीजल पर टैक्स लगाकर करीब 11 लाख करोड़ रुपये जनता से लूटे हैं। यह पैसा किसकी जेब में गया आज तक इसका जवाब नहीं दे पाए। सरकार को जगाने के लिये और देश भर के लोगों के आक्रोश की भावना का सम्मान करते हुए भारत बंद का फैसला लिया गया है।